**БРОЈ ЗАЈМА 9029 -YF**

**Споразум о зајму**

**(Пројекат акцелерације иновација и подстицања раста предузетништва)**

**између**

**РЕПУБЛИКЕ СРБИЈЕ**

**и**

**МЕЂУНАРОДНЕ БАНКЕ ЗА ОБНОВУ И РАЗВОЈ**

**СПОРАЗУМ О ЗАЈМУ**

Споразум закључен на Датум потписивања између РЕПУБЛИКЕ СРБИЈЕ („Зајмопримца”) и МЕЂУНАРОДНЕ БАНКЕ ЗА ОБНОВУ И РАЗВОЈ („Банке”). Зајмопримац и Банка сагласили су се о следећем:

**ЧЛАН I — ОПШТИ УСЛОВИ; ДЕФИНИЦИЈЕ**

* 1. Општи услови (на начин утврђен у Прилогу овог споразума) примењују се на овај споразум и чине његов саставни део.
  2. Уколико контекст не захтева другачије, термини коришћени у овом споразуму, писани великим словом, имају значење које им је дато у Општим условима или у Прилогу овог споразума.

**ЧЛАН II — ЗАЈАМ**

2.01. Банка је сагласна да позајми Зајмопримцу износ од четрдесет и три милиона евра (43.000.000 ЕУР), с тим да се та сума може с времена на време конвертовати путем Конверзије Валуте („Зајам“), као подршку за финансирање пројекта описаног у Програму 1. овог Споразума (у даљем тексту: „Пројекат”).

* 1. Зајмопримац може повлачити средства Зајма у складу са Одељком III Програма 2. овог споразума.
  2. Приступна накнада износи једну четвртину једног процента (0,25%) износа Зајма.
  3. Накнада за неискоришћена средства једнака је једној четвртини процента (0,25%) годишње на Неповучена средства зајма.

2.05. Каматна стопа једнака је Референтној стопи увећаној за Фиксну каматну маржу или таквој стопи која се може применити након Конверзије; према одредбама Одељка 3.02(е) Општих услова.

2.06. Датуми за плаћање су 15. мај и 15. новембар сваке године.

2.07. Главница Зајма отплаћиваће се у складу са Програмом 3 овог споразума.

**ЧЛАН III — ПРОЈЕКАТ**

* 1. Зајмопримац потврђује своју посвећеност циљевима Пројекта. У ту сврху, Зајмопримац ће: (и) преко МПНТР реализовати Делове 1.2 и 3 Пројекта; (ии) омогућити да Фонд за науку реализује Делове 1.1 и 1.3 Пројекта; и (иии) омогућити да Фонд за иновациону делатност реализује Део 2 Пројекта; a све у складу са одредбама Члана V Општих услова и Програма 2 овог Споразума.

**ЧЛАН IV— ПРАВНИ ЛЕКОВИ БАНКЕ**

* 1. Додатни случај обустављања исплате састоји се од следећег:

(а) Фонд за науку није испунио неку од одредби Допунског уговора који се склапа са Фондом за науку.

(б) Фонд за иновациону делатност није испунио неку од одредби Допунског уговора који се склапа са Фондом за иновациону делатност.

* 1. Додатни случај превремене отплате наступа ако догађај у Одељку 4.01 овог споразума настане и настави се у периоду од шестдесет (60) дана након што Банка обавести Зајмопримца о наступању дате околности.

**ЧЛАН V — СТУПАЊЕ НА СНАГУ; РАСКИД**

5.01. Додатни услов за ступање на снагу подразумева да су Допунски уговори закључени у форми која је прихватљива за Банку.

5.02. Крајњи рок за ступање на снагу је стотину осамдесет (180) дана од датума потписивања овог Споразума.

**ЧЛАН VI— ПРЕДСТАВНИК; АДРЕСЕ**

6.01. Представник Зајмопримца који се, између осталог, може сложити са изменама одредби овог споразума у име Зајмопримца разменом писама (ако Зајмопримац и Банка не одлуче другачије) је министар финансија.

6.02. У смислу Одељка 10.01 Општих услова: (a) Адреса Зајмопримца је:

Министарство финансија

Кнеза Милоша 20

11000 Београд Република Србија; и

(б) Електронска адреса Зајмопримца је: Факс: E-mail:

(381-11) 3618-961 k abinet@mfin.gov.rs

6.03. У смислу Одељка 10.01 Општих услова: (a) Адреса Банке је:

International Bank for Reconstruction and Development 1818 H Street, N.W.

Washington, D.C.20433 United States of Аmerica; и

(б) Електронска адреса Банке је:

|  |  |  |
| --- | --- | --- |
| Телефакс: | Факсимил: | E-mail: |
| 248423(MCI) или  64145(MCI) | 1-202-477-6391 | [sndegwa](mailto:sndegwa)@worldbank.org |

СПОРАЗУМ постигнут и потписан на енглеском језику на Датум потписивања.

**РЕПУБЛИКА СРБИЈА**

**Овлашћени представник**

**Име: Синиша Мали**

**Звање: министар финансија**

**Датум: 24. децембар 2019. године**

**МЕЂУНАРОДНА БАНКА ЗА ОБНОВУ И РАЗВОЈ**

**Овлашћени представник**

**Име: Stephen Ndegwa**

**Звање: шеф Канцеларије Светске**

**банке у Београду**

**Датум: 23. децембар 2019. године**

ПРОГРАМ 1

**Опис Пројекта**

Циљ Пројекта је унапређење (и) релевантности и изврсности научног истраживања; и (ии) иновативног предузетништва и приступа финансирању у циљу раста предузећа, као начин давања доприноса расту и конкурентности Зајмопримца.

Пројекат чине следеће компоненте:

Део 1. Реформе сектора истраживања

Подршка реформи Зајмопримца у сектору R&D кроз:

1.1 (a) Финансирање одабраних конкурентних програма Фонда за науку, обезбеђивањем грантова Корисницима за основна и примењена научна истраживања у циљу промовисања, између осталог, везе између приватног сектора и R&D заједнице и јачања сарадње са ЕУ и другим међународним програмима; (б) операционализацију Фонда за науку, укључујући јачање корпоративног управљања, организационе структуре, мониторинга и евалуације, као и друге кључне институционалне елементе; и (ц) креирање програма Фонда за науку усмереног на развој вештина истраживача да приступе међународном финансирању и могућностима сарадње.

1.2 Креирање и имплементација планова институционалне трансформације (Планови трансформације) Одабраних института за истраживање и развој.

1.3. Успостављање програма за сарадњу са научном дијаспором у оквиру Фонда за науку у циљу финансирања техничке помоћи и обезбеђивања грантова за научнике, истраживаче, предузетнике и дијаспору Зајмопримца у циљу преношења знања и вештина са дијаспоре Зајмопримца на Зајмопримца.

Део 2. Акцелерација пословања

Подршка раду Фонду за иновациону делатност, укључујући и успостављање:

2.1 Фонда за суфинансирање за доделу Суфинансирајућих грантова за финансирање инвестиција и техничке помоћи у Одабраним компанијама.

2.2 Програма техничке помоћи намењен између осталог и подршци за: (а) конкурентан одабир компанија; (б) програм акцелерације предузећа и развој и имплементација curriculum програма; (ц) менторство за Одабране компаније; (д) стварање групе и мреже анђела и развој „deal flow“-а; (е) регулаторну и правну анализу и развој матрице политике реформи како би се омогућио даљи развој иновативних предузећа у раној фази развоја као и оних предзећа Зајмопримца у фази развоја; и (ф) учешће дијаспоре Зајмопримца у иновативном предузетничком менторству и програму бизнис анђела.

Део 3: Пројектна имплементација, мониторинг и изградња капацитета

(a) Пружање подршке раду ЈУП и ЦФЈ, укључујући, између осталог, и јачање капацитета ЈУП у области управљања и имплементације Пројекта; (б) јачање капацитета у МПНТР, Фондa за иновациону делатност, Фонда за науку и Одабраних института за истраживање и развој; (ц) обављање теренских активнсти; и (д) спровођење ревизије Пројекта.

ПРОГРАМ 2

**Спровођење Пројекта**

**Одељак I. Аранжмани за имплементацију**

**А. Организациони аранжмани**

1. Без ограничавања од одредби Члана V Општих услова и осим ако се Банка другачије сагласи, Зајмопримац ће задржати током трајања имплементације Пројекта, са структуром, ресурсима, пројектним задатком и функцијама прихватљивим за Банку:

(а) Јединицу за управљање Пројектом унутар МПНТР (ЈУП) која ће бити одговорна за: (и) свеобухватну координацију свих пројектних активности које се односе на имплементацију; (ии) обезбеђивање примене захтева, критеријума, политика, процедура и организационих аранжмана дефинисаних у Пројектном оперативном приручнику током трајања Пројекта; (иии) припрему све документације у вези са имплементацијом Пројекта, укључујући и извештаје о супервизији Пројекта; и (ив) мониторинг и евалуацију Пројекта; и

(б) Централну фидуцијарну јединицу (ЦФЈ) у оквиру МФ која ће бити одговорна за набавке и финансијско управљање на Пројекту, као што је детаљно прописано у Пројектном оперативном приручнику (ПОП).

2. Зајмопримац ће учинити да Фонд за науку и Фонд за иновациону делатност задрже током имплементације Пројекта управљачку структуру, прихватљиву за Банку, која се, између осталог, састоји од управног одбора, програмских одбора и комисије за инвестиције и/или селекцију, по потреби, са саставом и правилима рада прихватљивим за Банку, а у складу са одредбама дефинисаним у Пројектном оперативном приручнику.

3. За потребе имплементације Дела 1.2 Пројекта, Зајмопримац ће, преко МПНТР, поднети Банци на одобрење сваки План трансформације и након добијања одобрења Банке на дати План трансформације, Зајмопримац ће, преко МПНТР: (а) склопити споразум са сваким Одабраним институтом за истраживање и развој (RDI Споразум) под условима прихватљивим за Банку, укључујући, између осталог, обавезу Одабраног института за истраживање и развој да имплементира релевантни План трансформације са дужном пажњом и ефикасно и у складу са одговарајућим административним, техничким, финансијским, економским, еколошким и социјалним стандардима и праксама и у складу са релевантним одредбама овог споразума; и (б) одмах након тога, учини да Одабрани институт за истраживање и развој имплементира релевантни План трансформације у складу са његовим условима и на начин прихватљив за Банку.

**Б.**  **Допунски уговори**

1. У циљу спровођења Делова 1.1 и 1.3 Пројекта, Зајмопримац ће, преко МФ и МПНТР, ставити део средстава Зајма на располагање Фонду за науку, у виду бесповратних средстава, у оквиру допунског уговора између Зајмопримца, преко МФ и МПНТР, и Фонда за науку, под условима одобреним од стране Банке (“Допунски уговор са Фондом за науку”), укључујући, између осталог и обавезу Фонда за науку да имплементира Делове 1.1 и 1.3 Пројекта у складу са одредбама овог споразума, Пројектног оперативног приручника, Приручника за Грантове Фонда за науку, ако је примењиво, Смерница за борбу против корупције и ESCP.
2. У циљу спровођења Дела 2 Пројекта, Зајмопримац ће, преко МФ и МПНТР, ставити део средстава Зајма на располагање Фонду за иновациону делатност у виду бесповратних средстава, у оквиру допунског уговора између Зајмопримца, преко МФ и МПНТР, и Фонда за иновациону делатност, под условима одобреним од стране Банке (“Допунски уговор са Фондом за иновациону делатност”), укључујући, између осталог и обавезу Фонда за иновациону делатност да имплементира Део 2 Пројекта у складу са одредбама овог споразума, Пројектног оперативног приручника, Приручника за Грантове Фонда за иновациону делатност, ако је примењиво, Смерница за борбу против корупције и ESCP.
3. Зајмопримац ће искористити своја права из Допунских уговора на начин да заштити интересе Зајмопримца и Банке и да испуни сврху зајма. Осим ако се Банка другачије не сагласи, Зајмопримац не сме доделити, мењати, укинути или одустати од Допунских уговора или било које од њихових одредби.

**Ц. Потпројекти**

1. Зајмопримац ће учинити да Фонд за науку и Фонд за иновациону делатност ставе на располагање Корисницима Грантова Фонда за науку и Суфинансирајућих грантова, у складу са критеријумима за додељивање и процедурама прихватљивим за Банку и како је дефинисано у релевантном Приручнику за Грантове Фонда за науку и Приручнику за Грантове Фонда за иновациону делатност.

2. Зајмопримац ће учинити да Фонд за науку и Фонд за иновациону делатност закључе са Корисницима сваког Гранта Фонда за науку и Суфинансирајућег гранта Споразум о гранту под условима прихватљивим за Банку, који ће обухватити следеће:

Зајмопримац ће учинити да Фонд за науку и Фонд за иновациону делатност стекну права како би адекватно заштитили своје интересе као и интересе Банке, укључујући ту и: (и) право на прекид или раскид права Корисника на коришћење средстава Гранта Фонда за науку или Суфинансирајућег гранта или потпуну или делимичну рефундацију износа Гранта Фонда за науку или Суфинансирајућег гранта уколико Корисник не испуни своје обавезе које проистичу из Споразума о гранту; и (ии) право да од сваког Корисника захтевају да: (A) реализује Потпројекат са дужном пажњом и ефикасно у складу са темељним техничким, економским, финансијским, менаџерским, еколошким и социјалним стандардима и праксама, задовољавајућим за Банку, укључујући и усаглашеност са одредбама Смерница за борбу против корупције примењивим на примаоце средстава зајма који нису Зајмопримац; (Б) промптно по потреби, обезбеди ресурсе потребне за Потпројекте; (Ц) набави робу, радове и услуге који ће се финансирати из Гранта Фонда за науку или Суфинансирајућег гранта у складу са одредбама овог споразума; (Д) задржи адекватне политике и процедуре како би се омогућио мониторинг и евалуација напретка Потпројекта и испуњење циљева, у складу са показатељима прихватљивим за Банку; (Е) (1) одржи систем финансијског управљања и припреми финансијске извештаје у складу са конзистентно примењивим рачуноводственим стандардима прихватљивим за Банку, како би се адекватно приказале операције, ресурси и расходи везани за Потпројекат; и (2) на захтев Банке или Зајмопримца, обезбеди да независни ревизори, прихватљиви за Банку, спроведу ревизију финансијских извештаја, у складу са конзистентно примењивим ревизорским стандардима, прихватљивим за Банку и одмах достави извештаје kоји су прошли ревизију Зајмопримцу и Банци; (Ф) омогући Зајмопримцу и Банци да изврши инспекцију Потпројекта, његовог спровођења и релевантне евиденције и документације; и (Г) припреми и достави Зајмопримцу и Банци све такве информације које Зајмопримац или Банка могу оправдано да траже, у вези са напред наведеним.

3. Зајмопримац ће учинити да Фонд за науку и/или Фонд за иновациону делатност, по потреби, остварују своја права која проистичу из сваког Споразуму о гранту на такав начин како би заштитили интересе Зајмопримца и Банке и испунили циљеве Зајма. Осим ако се Банка другачије не сагласи, Зајмопримац ће учинити да Фонд за науку и Фонд за иновациону делатност не смеју мењати, обуставити, поништити или одустати од Споразума о гранту, или било које његове одредбе.

**Д. Пројектни оперативни приручник и Приручници за грантове**

1. Зајмопримац ће, преко МПНТР, ЈУП и ЦФЈ, спроводити, и учинити да Фонд за науку и Фонд за иновациону делатност спроводе Пројекат у складу са одредбама приручника (Пројектног оперативног приручника), у форми и садржини која је прихватљива за Банку, укључујући, између осталог: (а) показатеље који ће се користити за потребе праћења и вредновања Пројекта; (б) процедуре за праћење, надзор и вредновање Пројекта, укључујући и форму и садржај Пројектних извештаја; (ц) списак програма Фонда за науку и Фонда за иновациону делатност подобних за финансирање у оквиру Пројекта, као и активности које нису обухваћене Пројектом; и (д) процедуре везане за набавку и финансијско управљање у вези са Пројектом.

2. Ни један Грант Фонда за науку у оквиру Делова 1.1 и 1.3 Пројекта, неће се финансирати осим ако Зајмопримац, преко Фонда за науку, не поднесе Банци на одобрење приручник примењив за дати Грант Фонда за науку (Приручник за Грантове Фонда за науку), са садржајем прихватљивим за Банку, укључујући, између осталог, квалификационе критеријуме за одабир Корисника и Потпројеката. Након одобрења од стране Банке сваког Приручника за Грантове Фонда за науку, Зајмопримац ће учинити да Фонд за науку имплементира Делове 1.1 и 1.3 Пројекта у складу са одредбама сваког важећег Приручника за Грантове Фонда за науку.

3. Ни један Суфинансирајући грант Фонда за иновациону делатност у оквиру Дела 2 Пројекта, неће се финансирати осим ако Зајмопримац, преко Фонда за иновациону делатност не поднесе Банци на одобрење приручник примењив за дати Суфинансирајући грант (Приручник за Грантове Фонда за иновациону делатност), са садржајем прихватљивим за Банку, укључујући, између осталог, квалификационе критеријуме за одабир Корисника, Одабране компаније и Потпројекте. Након одобрења од стране Банке сваког Приручника за Грантове Фонда за иновациону делатност, Зајмопримац ће учинити да Фонд за иновациону делатност имплементира Део 2.1 Пројекта у складу са одредбама сваког Приручника за Грантове Фонда за иновациону делатност.

4. Осим уколико се Банка не сагласи другачије у писаној форми, Зајмопримац, преко МПНТР, не сме нити ће дозволити да Фонд за науку и Фонд за иновациону делатност пониште, измене, обуставе, одрекну се или на други начин пропусте да примене Пројектни оперативни приручник, нити било који Приручник за Грантове Фонда за науку или Приручник за Грантове Фонда за иновациону делатност или њихове одредбе.

5. У случају било каквог сукоба између одредби Пројектног оперативног приручника, сваког Приручника за Грантове Фонда за науку, сваког Приручника за Грантове Фонда за иновациону делатности овог споразума, преовладаће одредбе овог споразума.

**Е. Стандарди за животну средину и социјална питања**

1. Зајмопримац ће обезбедити и учинити да Фонд за науку и Фонд за иновациону делатност обезбеде да се Пројекат спроводи у складу са Стандардима за животну средину и социјална питања, на начин који је прихватљив за Банку.

2. Без ограничења у односу на став 1. изнад, Зајмопримац ће обезбедити и учинити да Фонд за науку и Фонд за иновациону делатност обезбеде да се Пројекат имплементира у складу са Планом обавеза за животну средину и социјална питања („ESCP“) на начин који је прихватљив за Банку. У том циљу, ће обезбедити и учинити да Фонд за науку и Фонд за иновациону делатност обезбеде:

(а) мере и акције прописане у ESCP буду имплементиране са дужном пажњом и ефикасношћу, као што је детаљније прописано у ESCP;

(б) буде на располагању довољно средстава за покривање трошкова спровођења ESCP;

(ц) се одржавају политике, процедуре и квалификовани кадрови како би се омогућила имплементација ESCP, као што је детаљније прописано у ESCP;

(д) ESCP или било која његова одредба не буде мењана, ревидирана или поништена, осим ако се Банка не сагласи са супротним писаним путем, након чега ће Зајмопримац објавити измењен ESCP.

У случају било какве неусаглађености између ESCP и одредби овог споразума, одредбе овог споразума имају већу правну снагу.

1. Зајмопримац ће обезбедити и учинити да Фонд за науку и Фонд за иновациону делатност обезбеде да:

(а) предузму све мере које су са његове стране неопходне да прикупи, организује и достави Банци у редовним извештајима, у интервалима који су прописани ESCP, као и хитно у засебном извештају или извештајима, ако то захтева Банка, информације о статусу придржавања ESCP, а сви такви извештаји морају по облику и садржају бити прихватљиви за Банку, и, између осталог, садрже: (и) статус имплементације ESCP; (ии) евентуалне услове који ометају или могу да ометају имплементацију ESCP; и (иии) корективне и превентивне мере које су предузете односно које је потребно предузети ради решавања оваквих услова; и

(б) хитно обавести Банку о било каквом инциденту или незгоди која има везе или утицај на Пројекат а која има или може имати значајан негативан утицај на животну средину, погођене заједнице, јавност или радну снагу, у складу са ESCP, инструментима које он прописује и Стандардима за животну средину и социјална питања.

1. Зајмопримац ће обезбедити и учинити да Фонд за науку и Фонд за иновациону делатност да одржава и оглашава доступност механизма за притужбе, у облику и садржају који је прихватљив за Банку, ради пријема и фер разматрања у најбољој намери свих притужби које су поднете у вези са Пројектом и да предузме све мере које су неопходне за спровођење налаза до којих је овај механизам дошао на начин који је прихватљив за Банку.

**Одељак II. Праћење, извештавање и вредновање Прјекта**

Зајмопримац, преко МПНТР, доставља Банци Пројектни извештај који обухвата период од једног календарског семестра најкасније један месец након завршетка периода који тај извештај покрива.

**Одељак III. Исплата средсава зајма**

**A. Опште одредбе**

Без ограничења одредбама члана II Општих услова и у складу са Писмом о исплати и финансијским информацијама, Зајмопримац може да повуче средства Зајма за: (а) финансирање Прихватљивих трошкова; и (б) плаћање: Приступне накнаде; у износу опредељеном и, уколико је применљиво, до процента дефинисаног за сваку Категорију наведену у табели која следи:

|  |  |  |
| --- | --- | --- |
| **Категорија** | **Износ опредељеног Зајма (изражен у еврима)** | **Проценат трошкова који ће бити финансирани** |
| (1) Роба, радови и неконсултантске услуге, консултантске услуге, Обука и Оперативни трошкови за Пројекат | 15.392.500 | 100% (са укљученим порезима осим пореза на додату вредност и царинских дажбина за радове, робу, и неконсултантске услуге) |
| (2) Грант Фонда за науку | 22.500.000 | 100% износа исплаћеног у оквиру сваког Гранта Фонда за науку (са укљученим порезима) |
| (3) Суфинансирајући грант | 5.000.000 | 100% износа исплаћеног у оквиру сваког Суфинанирајућег гранта (са укљученим порезима) |
| (4) Приступна накнада | 107.500 | Износ се плаћа у складу са Одељком 2.03 овог споразума и у складу са Одељком 2.07 (б) Општих услова |
| УКУПАН ИЗНОС | 43.000.000 |  |

За потребе ове табеле, царине и порез на додату вредност за увоз и испоруку радова, робе и неконсултантских услуга на територији Зајмопримца у сврхе спровођења Пројекта, неће се финансирати из средстава зајма. Зајмопримац потврђује да се увоз и испорука радова, робе и неконсултантских услуга на територији Зајмопримца а за потребе имплементације Пројекта, ослобађају од плаћања царина и пореза на додату вредност.

**Б. Услови повлачења средстава; Период повлачења средстава**

1. Изузетно од одредби из Дела А изнад, повлачења средстава се неће вршити за плаћања извршена пре Датума потписивања.

2.Датум завршетка Пројекта је 30. септембар 2024. године.

**ПРОГРАМ 3**

**План отплате повезан са преузетом обавезом**

Следећа табела приказује Датуме отплате главнице Зајма и проценат од укупног износа главнице Зајма који се отплаћује сваког Датума отплате главнице (Удео рате).

**Отплата главнице подељена на једнаке делове**

|  |  |
| --- | --- |
| **Датум отплате главнице** | **Удео рате** |
| Сваког 15. маја и 15. новембра  Почевши од 15. маја, 2023. године  до 15. маја, 2031. године | 5,56 % |
| Дана 15. новембра, 2031. године | 5,48 % |

**ПРИЛОГ**

**Дефиниције**

1. ,,Смернице за борбу против корупције” означава у смислу става 5. Прилога Општих услова, „Смернице за спречавање и борбу против преваре и корупције у оквиру пројеката финансираних из средстава зајмова IBRD и кредита и грантова IDA”, од 15. октобра 2006. године са изменама и допунама из јануара 2011. и 1. јула 2016. године.
2. ,,Корисник” означава сваког појединца, групу истраживача, компаније и дијаспору Зајмопримца, који су одабрани и испуњавају квалификационе критеријуме за добијање Гранта Фонда за науку или Суфинанирајућег гранта у оквиру Пројекта, као што је дефинисано у Пројектном оперативном приручнику и сваком Приручнику за Грантове Фонда за науку или Приручнику за Грантове Фонда за иновациону делатност; и ,,Корисници” означава више од једног Корисника.
3. „Категорија” означава категорију утврђену у табели у Одељку III.A Програма 2 овог споразума.
4. „ЦФЈ” означава Централну фидуцијарну јединицу, наведену у Одељку I.A.1(б) Програма 2 овог споразума.
5. „План обавеза за животну средину и социјална питања“ или скраћено „ESCP“ означава план обавеза за животну средину и социјална питања Зајмопримца, који је прихватљив за Банку, од 12. новембра 2019. године, који даје сумарни приказ материјалних мера и акција за решавање потенцијалних ризика и утицаја Пројекта на животну средину и социјална питања, а обухвата и временски оквир акција и мера, институционалне, кадровске, образовне и аранжмане за праћење и извештавање, као и све евентуалне инструменте који ће се у оквиру њега израђивати; а ESCP се може мењати с времена на време, на основу претходне писане сагласности Банке а појам се односи и на све прилоге или програме таквог плана.
6. „Стандарди за животну средину и социјална питања“ збирно означавају: (и) „Стандард за животну средину и социјална питања 1: Процена и управљање ризицима и утицајима на животну средину и заједницу“; (ии) „Стандард за животну средину и социјална питања 2: Рад и услови рада“; (иии) „Стандард за животну средину и социјална питања 3: Ефикасност ресурса и превенција и управљање загађењем“; (ив) „Стандард за животну средину и социјална питања 4: Јавно здравље и сигурност“; (в) „Стандард за животну средину и социјална питања 5: Откуп земљишта, ограничења начина коришћења земљишта и принудно расељавање“; (ви) „Стандард за животну средину и социјална питања 6: Очување биодиверзитета и одрживо управљање живим природним ресурсима; (вии) „Стандард за животну средину и социјална питања 7: Староседелачке популације/субсахарске локалне заједнице које су традиционално недовољно опслужене“; (виии) „Стандард за животну средину и социјална питања 8: Културно наслеђе“; (их) „Стандард за животну средину и социјална питања 9: Финансијски посредници“; (х) „Стандард за животну средину и социјална питања 10: Учешће заинтересованих страна и објављивање информација“; које су на снази од 1. октобра 2018. године, као што је Банка објавила на веб страници <https://www.worldbank.org/en/projects-operations/environmental-and-social-framework>.
7. ,,Општи услови” означава ,,Опште услове за зајмове Међународне банке за обнову и развој за финансирање IBRD, финансирање инвестиционих пројеката”, од 14. децембра 2018. године.
8. „Споразум о гранту“ означава споразум између Фонда за науку и/или Фонда за иновациону делатност и Корисника о обезбеђивању Грантова Фонда за науку или Суфинансирајућих грантова.
9. „Фонд за иновациону делатност” означава институцију Зајмопримца која је основана и послује у складу са Законом о иновационој делатности, Службени гласник Зајмопримца бр. 110/2005, 18/2010 и 55/2013.
10. „Приручник за Грантове Фонда за иновациону делатност“ означава приручник из Одељка I.Д.3 Програма 2 овог споразума.
11. „Допунски уговор са Фондом за иновациону делатност” означава уговор из Одељка I.Б.2 Програма 2 овог споразума.
12. „Суфинансирајући грант” означава било који грант које обезбеђује Фонд за иновациону делатност Корисницима за финансирање Потпројекта у оквиру Дела 2 Пројекта.
13. „MПНТР” означава Министарство просвете, науке и технолошког развоја Зајмопримца или његовог следбеника, прихватљивог за Банку.
14. „MФ” означава Министарство финансија Зајмопримца или његовог следбеника, прихватљивог за Банку.
15. „Оперативни трошкови“ означавају разумне и инкременталне расходе који су настали у вези са имплементацијом Пројекта, укључујући, између осталог, обухватају расходе канцеларијског и осталог потрошног материјала, трошкове закупа канцеларисјког простора, расходи за интернет и комуникацију, подршка за информациони системе, накнаде за превођење, накнаде за банкарских трошкова, комуналије, путовања, превоз, дневнице, трошкови смештаја (преноћишта), зараде ЦФЈ и други разумни расходи директно повезани са спровођењем Пројекта, на основу годишњих буџета прихватљивих за Банку, искључујући зараде запослених у државној служби.
16. „ЈУП” означава Јединицу за управљање Пројектом наведену у Одељку I.A.1 Програма 2 овог споразума.
17. „Прописи у вези са набавком” у смислу Члана 85. Прилога Општих услова, означавају “Прописе Светске банке у вези са набавком набавку за зајмопримце, финансирање инвестиционих пројеката“ из јула 2016. године, са изменама из новембра 2017. и августа 2018. године.
18. „Ентитет за спровођење Пројекта” означава: (и) Фонд за науку, у вези са Делом 1.1 а 1.3 Пројекта; и (ии) Фонд за иновациону делатност у вези са Делом 2 Пројекта.
19. „Пројектни оперативни приручник“ или „ПОП“ означава приручник који је наведен у Одељку I.Д Програма 2 овог споразума.
20. „RDI” означава акредитоване институте за истраживање и развој Зајмопримца који раде под надзором МПНТР.
21. „RDI Споразум” означава споразуме наведене у Одељку I.А.3 Програма 2 овог споразума.
22. „R&D” означава истраживање и развој.
23. „Фонд за науку” означава институцију Зајмопримца која је основана и послује у складу са Законом о Фонду за науку Републике Србије, који је објављен у Службеном гласнику Зајмопримца бр. 95/2018.
24. „Грант Фонда за науку” означава грант који Фонд за науку додељује Кориснику за финансирање Потпројекта у оквиру Делова 1.1 (a) и 1.3 Пројекта.
25. „Приручник за Грантове Фонда за науку“ означава било који од приручника усвојених од стране Фонда за науку у вези са Програмима Фонда за науку, а који су задовољавајући за Банку.
26. „Допунски уговор са Фондом за науку” означава уговор из Одељка I.Б.1 Програма 2 овог споразума.
27. „Одабране компаније” означава било коју компанију која испуњава квалификационе услове дефинисане Приручником за Грантове Фонда за иновациону делатност и која је одабрана како би добила Суфинансирајући грант, као и друге видове подршке дефинисане у Делу 2 Пројекта.
28. „Одабрани RDI” означава RDI који испуњавају квалификоване критеријуме дефинисане у Пројектном оперативном приручнику и који су изабрани како би користили подршку дефинисану у Делу 1.2 Пројекта.
29. „Датум потписивања” означава датум који је каснији од два датума када су Зајмопримац и Банка потписали овај споразум, а та дефиниција се примењује на сва позивања на „датум Споразума о зајму” у оквиру Општих услова.
30. „Потпројекат“ означава било коју активност у оквиру Дела 1.1 (а), 1.3 и 2.1 Пројекта.
31. „Допунски уговори“ означава заједно Допунски уговор са Фондом за науку и Допунски уговор са Фондом за иновациону делатност.
32. „Обука“ означава разумне трошкове, које је потребно да Банка претходно одобри, за обуку и радионице које се спроводе у оквиру Пројекта, а обухватају цене учешћа, трошкове пута и исхране за учеснике у обукама и радионицама, трошкове у вези са обезбеђивањем услуга предавача и говорника на радионицама, закуп простора за обуке и радионице, израду и умножавање материјала за обуке и радионице, студијска путовања и друге трошкове који су у директној вези са припремом и спровођењем курсева обуке и радионица (изузимајући робе и консултантске услуге).
33. „План трансформације“означава сваки од планова у вези са Делом 1.2. Пројекта.

Члан 3.

Овај закон ступа на снагу осмог дана од дана објављивања у „Службеном гласнику Републике Србије – Међународни уговори”.